text: Devant lui s'est agenoilliez 
   Li messagiers moult sagement ; 
   Salué l'a, et lors li tent 
   Les lettres k'aportées ot, 
   Com cil qui bien faire le sot, 
   Premier de par Cléomadès, 
   Et de par Clarmondine après. 
   Et li rois les lettres reçoit 
   Qui moult liez en son cuer estoit 
   Des nouveles que il entent. 
   Les lettres Iut tout erranment. 
   Sachiez k'ens es lettres trouva 
   Chose qui moult li agréa ; 
   Car bien li devoit, agréer. 
   Le messagier fist demorer 
   Là endroit tant com il li plot, 
   Et cil fist kan que li rois vot 
   Et qu'il li plot à commander. 
  